rlitschk/wikidir huggingface dataset:
Houeschtei-Yflete isch e Ywohnergmeind vom Bezirk Gösge im Kanton Soledurn. D Gmeind Houeschtei-Yflete bstoht us em Dorf Houeschtei, wo uf öpe 675 Meter über Meer uf ere Gländterrasse unter em Pass vom Undere Houeschtei lyt, und em Wyler Yflete uf öpe 700 m ü. M. über em Tau vom Grabebach am Südhang vom Yfleterbärg. S Gmeindareal het 51 Prozänt landwirtschaftlichi Flächi, 43 Prozänt Waud und 6 Prozänt Sidligsflächi. D Nochbergmeinde vo Houeschtei-Yflete si Wyse, Trimbach, Wange, Rickebach und Hägedorf im Kanton Soledurn und Eptige und Löifelfinge im Kanton Baselland. Über d Challhöchi goot e Näbestrooss uf Eptigen übere, und uf em Gmeindgebiet isch en Abschnidd vom Wääg über d Jurachööchine. Under em Dorf dure isch s Ysebahndunäll vo dr Houeschteilinie. Houeschtei isch zum erschte Mou in ere Urkunde vom Johr 1260 erwähnt aus Horwen; ane 1353 isch es Howenstein gschribe worde. Yflete isch ane 1189 aus Ifental und 1201 aus Yffental und 1225 aus Ifendal ufgfüert. Dr Ortsname Houeschtei chunt drvo, ass me im Middelalter für d Passstrooss dure Chäppelifelse südlech vom Dorf Horwe e töife Yschnitt useghoue het. Öpis glychs het me wyter äne bi Langebrugg und Waldeburg gmacht, wo dr Pass vom Obere Houeschtei isch. (Lueg do drzue
Heinrichswiu-Winischdorf isch bis Endi 2012 e Iiwohnergmein im Bezirk Wasseramt im Kanton Soledurn, Schwiiz gsi. Heinrichswiu-Winischdorf isch us de drei Ortsteil Heinrichswiu, 478 m ü. M., am Nordrand vor Tauebeni vom Chrümubachs, Winischdorf, 473 m ü. M., ir Tauebeni vom Chrümubach u Mösli, 470 m ü. M., am Südrand vom Aegertewaed im Tau vom Chrümubach bestande. D Gmeindsflächi isch us 52,3 % langwirtschaftlichi Flächi, 41,6 % Waud u 6,1 % Sidligsflächi bestande. Nochbergmeine si Rächerswiu, Haute, Hersiwiu un Ääschi im Kanton Soledurn u Seeberg, Hellsau, Höchstette u Willadinge im Kanton Bärn gsi. Heinrichswiu isch zum erschte Mou gnennt worde im Johr 1317 im Name Cristan von Heinrichswile, Winischdorf im Johr 1311 aus Winistorf (1345 Wingisdorf, 1464 Windenstorf, 1505 Wundistorff, 1531 Winnistorff). Vor 1798 het Heinrichswiu mit Hersiwiu e Doppugmeind biudet. Deno hei die beide mit Winischdorf d Dreihofgmeind Heinrichswil-Hersiwil-Winistorf biudet. Im Johr 1854 si die drei Gmeinde politisch eigeständig Gmeinde worde. Zum 1. Jänner 1993 hei Heinrichswiu u Winischdorf zur Gmeind Heinrichswil-Winistorf fusioniert u sit Aafangs 2013 ghörts mit Hersiwiu zäme zur nöie Gmeind Drei Hööf. Quälle: Bundesamt für Statistik 2005 De Uusländeraateil isch 2010 bi 4,3 % gläge. 48,5 % vo dr Iiwooner si im Johr 2000 evangelisch-reformiert gsii,
Herbedswüu isch e Iiwohnergmein im Bezirk Thal im Kanton Soledurn, Schwiiz. Herbedswüu isch es Dorf im Dünneretau. Zue de Gmeind ghööre d Wiiler Vorder u Hinger Hammer. D Gmeindsflächi umfasst 33,9 % langwirtschaftlichi Flächi, 63,2 % Waud, 2,8 % Sidligsflächi und 0,1 % suschtigi Flächi. Nochbergmeine si Äädmischdorf, Günschbrg, Baum, Wäuscheror u Gänsbrunne im Kanton Soledurn u Seehof u Farnere im Kanton Bärn. Herbertswiu isch zum erschte Mou gnennt worde im Johr 1400 aus Hebrechtzwilre. Quälle: Bundesamt für Statistik 2005 De Uusländeraateil isch 2010 bi 7,2 % gläge. 25 % vo dr Iiwooner si im Johr 2000 evangelisch-reformiert gsii, 65,1 % römisch-katholisch. Bi dr Nationalrootswaale 2011 hät s das Ergebnis gää: BDP 1,4 %, CVP 44,3 %, EDU 0,0 %, EVP 0,3 %, FDP 16,5 %. GLP 0,9 %, GP 2,2 %, SP 6,3 %, SVP 27,1 %, Suschtigi 1,0 %. Gmeindspresidänt isch dr Thomas Steiner (Stand 2012). D Arbetslosigkeit isch im Johr 2011 bi 1,2 % gläge. Bi dr Voukszellig 2000 hei vo dr 568 Iiwohner 96,1 % Dütsch aus Hauptsproch aagää, 0,5 % Französisch u 3,4 % angeri Sproche. Dr hochalemannisch Dialäkt vo Herbedswüu ghört zue dr Dialäkt vo dr Region Soledurn, wo ähnlich si zum Bärndütsch. Herbedswüu
Hersiwiu isch bis Endi 2012 e Iiwohnergmein im Bezirk Bezirk Wasseramt im Kanton Soledurn, Schwiiz gsi. Hersiwiu liit im südliche Soledurner Mittuland. D Gmeindsflächi isch us 70,9 % langwirtschaftlichi Flächi, 22 % Waud u 7,1 % Sidligsflächi bestande. Nochbergmeine si Horriwiu, Ääschi, Heinrichswiu-Winistorf, Haute un Ökinge gsi. Hersiwiu isch zum erschte Mou gnennt worde im Johr 1324 aus Hersenwile. Vor 1798 het Hersiwiu mit Heinrichswiu e Doppugmeind biudet. Deno hei die beide mit Winistorf d Dreihofgmeind Heinrichswil-Hersiwil-Winistorf biudet. Im Johr 1854 si die drei Gmeinde politisch eigeständig Gmeinde worde. Sit Aafangs 2013 ghörts mit Heiriswiu-Winischdorf zäme zur Gmeind Drei Hööf. Quälle: Bundesamt für Statistik 2005 De Uusländeraateil isch 2010 bi 0,5 % gläge. 31 % vo dr Iiwooner si im Johr 2000 evangelisch-reformiert gsii, 60,7 % römisch-katholisch. Bi dr Nationalrootswaale 2011 hät s das Ergebnis gää: BDP 7,0 %, CVP 22,2 %, EDU 1,4 %, EVP 0,2 %, FDP 15,7 %. GLP 9,3 %, GP 10,5 %, SP 15,6 %, SVP 17,7 %, Suschtigi 0,5 %. Gmeindspresidänt isch dr Roland Schmid (Stand 2012) gsi. D Arbetslosigkeit isch im Johr 2011 bi 1,5 % gläge. Bi dr Voukszellig 2000 hei vo dr 168 Iiwohner 99,4 % Dütsch aus Hauptsproch aagää, 0
Am 2. Oktober 1971 isch der British-European-Airways-Flug 706, über Belgie abgschtürzt. Ds Flugzüüg isch e viermotorigi Vickers Vanguard Turbopropmaschine gsi. Bim Absturz sy alli 63 Passagier si bi däm Unglück ums Läbe cho. Am Nüni am Morge vo dem 2. Oktober schtoht die "Vickers Vanguard" mit der Immatrikulations-Bezeichnig G-APEC uuf em Flugfäld vom Flughafe London Heathrow. Rund 3 Meter vom hintere Höheleitwärk von der Maschine isch en fahrbari Leitere am Flugzüüg uffgschtellt. Offesichtlich wird allerdings nitt das gwartet, was en allerdringlichschte Wartig bruucht hätt. Am Nüni 34 Minute hebt denn der Flugkapitän E.T. Probert sini Maschine vo Startbahn 28L in Richtig Salzburg ab. Am Zähni 4 Minute befindet sich s Flugzüüg im Reiseflug über Belgie und passiert "Vulpen VOR" - alles isch noo in beschter Ordnig. Knapp fünf Minute schpööter aber empfangt en belgische Kontrollturm hoch erregti Schtimme uus em Cockpit, wo sich überschniide: "Mir schtürze ab. 706, mir schtürze ab!" D Lotse ghöre über Funk es alarmierends Aschwelle von de vier "Rolls-Royce"-Turboprops. Uus Satzfätze chann d Uussag entnoh wärde, dass der Abschturz buechschtäblich in der Senkrächte erfolgt. Luut Augezüüge isch s Flugzüüg, um die eigni Achse rotierend, wie ne Schtei vom Himmel gfalle. Es hett en 6 Meter tiefe
Dr Carlo Conti (* 1. Februar 1954 z Basel) isch e Schwizer Politiker (CVP) und sit 2000 Regierigsroot vom Kanton Basel-Stadt. Er isch Vorsteher vom Gsundhäitsdepartemänt Basel-Stadt. Dr Conti het 1973 d Matur am Basler Wirtschaftsgümnasium gmacht und denn bis 1978 Jurisprudänz an dr Universidäät Basel studiert. 1982 het er s Aawaltspadänt überchoo und het denn bis 1985 as Aawalt gschafft. Bis 2000 isch er bi dr Hoffmann-La Roche as Läiter vo dr Rächtsabdäilig aagstellt gsi. Dr Conti isch 1978 politisch aktiv worde, won er Gschäftsfüerer vo dr CVP Basel-Stadt worden isch. Vo 1983 bis 1992 und wider vo 1997 bis 2000 isch er für d CVP im Groosse Root, em Basler Kantonsparlamänt, gsässe. Vo 1991 bis 1999 isch er Bresidänt vo dr Kantonalpartei CVP Basel-Stadt gsi. Im Joor 2000 isch er in Regierigsroot gweelt worde, 2004 und 2008 isch er im Amt bestäätigt worde. Am 7. Januar 2014 het er bekannt gee, ass er im Summer wurd zruggdräte. Dr Grund drfür isch dää, ass er sit 2005 im ganze 111'000 Franke an Honorar nit korräkt abgrächnet het. Dr Carlo Conti uf dr Website vom Kanton Basel-Stadt Conti-Rücktritt: «Ich entschuldige mich bei der Bevölkerung für diese Fehler», TagesWoche, 7. Januar
Dr Hanspeter Gass (* 12. August 1955 z Basel) isch e Schwizer FDP-Politiker und sit em 1. April 2006 Regierigsroot vom Kanton Basel-Stadt. Er isch Vorsteher vom Sicherhäitsdepartemänt. Dr Gass het e Leer as Spedizionskaufmaa gmacht und denn in ere internazionale Dransportfirma gschafft. Vo 1980 bis zu sim Amtsaadritt as Regierigsroot 2006 isch er dr stellverdrätendi Verwaltigsdiräkter vom Theater Basel gsi. Vo 1986 aa isch er au no Gschäftsfüerer vo dr Vorsorg-Stifdig vo dr Theatergnosseschaft Basel gsi. Er het sich in deene Joor no witerbildet, 1982 het er s Hööchere Wirtschaftsdiplom überchoo, 1990 dr Äidgenössisch Fachuswiis as Verwaltigsfachmaa für Personalvorsorg, 1992 dr Äidgenössisch Fachuswiis as Sozialversicherigsfachmaa und 1994 s Äidgenössische Diplom as Sozialversicherigsexpärte. Dr Regierigsroot Jörg Schild isch 2006 zruggdräte und bi de Ergänzigswaale het sich d FDP-Kandidatin Saskia Frei zruggzooge, wo si im ersten Waalgang vom 12. Februar nid s absolute Meer überchoo get. Dr Gass isch denn erst aadräte. Er isch am 19. Merz 2006 mit knapp 63 Brozänt vo de Stimme gweelt worde. Bi de Gsamternöijerigswaale vom 14. Septämber 2008 isch dr Gass under em absolute Meer bliibe. Wil sich aber denn alli Geegekandidate zruggzooge häi, isch er in stiller Waal wiidergweelt worde. Dr Hanspeter Gass uf
Dr Hans-Peter Wessels (* 30. Septämber 1962 z Sanggalle) isch e Schwizer SP-Politiker. Er isch sit em 1. Februar 2009 Regierigsroot vom Kanton Basel-Stadt und Vorsteher vom Bau- und Vercheersdepartemänt. Dr Wessel isch mit dr südafrikanische Staatsbürgerschaft uf d Wält choo und isch 1974 Schwizer Bürger worde. Er isch z Montreal und z Sanggalle ufgwaggse. 1981 isch er Mitgliid vo dr SP worde. Vo 1982 bis 1986 het er an dr ETH Züri studiert und vo 1986 bis 1990 am Biozentrum vo dr Universidäät Basel e Dissertazioon in Biochemii gschriibe. Denn het er bis 1998 as wüsseschaftlige Mitarbäiter und Projektläiter in verschiidene Aastellige gschafft. Vo 1998 bis 2000 isch er Diräkter ad interim vom Nazionale Hochläistigsrächezentrum z Manno gsi. Vo 2000 bis 2005 isch er Gschäftsfüerer vom Farmazentrum Basel-Züri an dr Universidäät Basel gsi, denn vo 2006 aa Gschäftsfüerer vo BaselArea, vo dr Wirtschaftsförderig vo de Kantöön Basel-Stadt und Basel-Landschaft. Dr Hans-Peter Wessels isch am 14. Septämber 2008 im erste Waalgang in Regierigsroot gweelt worde. Dr Wessels läbt sit 1986 z Basel. Er isch sit 1993 verhürootet und het zwäi Chinder. Website von Hans-Peter Wessels
D Bratsche oder Wiola isch e Striichinstrumänt, wo im Wääsentlige e gröösseri Bauform vo dr Giige isch. Si döönt diefer as d Giige und isch e chli anders proporzioniert. In dr Familie vo de Wioliine isch si s Alt-Instrumänt. S Wort Bratsche läitet sich vom italiänische Viola da braccio ab (vo doo chunnt dr Naame Armgiige). Mit däm wird d Haltig bim Spiile bezäichnet im Geegesatz zur Viola da gamba (Bäi-Wiola). Vo dr Füsik us, si d Giige und d Bratsche seer äänlig. D Bratsche isch e chli gröösser und au dr Booge isch e chli lenger und schweerer. Wie d Giige het d Bratsche en A-, D-, und G-Saite. Aber wäärend d Giige e hoochi E-Saite het, wo si vom Klang us loot lo uusestoo, het d Bratsche e diefi C-Saite und döönt dorum dunkler und wäicher. Nid wie für d Giige, won e klassischs Soloinstrumänt isch, git s relativ wenig Wärk, wo für d Bratsche gschriibe si. Yehudi Menuhin, William Primrose: Violine und Viola. (Menuhins Musikführer), 1993, Ed. Sven Bergh. ISBN 3716301752. Hugo Pinksterboer: Pocket-Info, Violine und Viola 2003, Music Distribution Services GmbH. ISBN 3795755352. Dessauer, Heinrich: Die Verbesserungs-Versuche beim Bau der Bratsche (Viola) – Berlin: Warschauer, 1912
Hessigkofe isch e Iiwohnergmein im Bezirk Buecheggberg im Kanton Soledurn, Schwiiz gsii. Am 1. Jänner 2014 het si mit de Gmeinde Ätikofe, Ätige, Bibere, Brüggle, Chibberg-Buechi, Chüttigkofe, Gossliwiu, Mülidorf u Schäppech zur noie Gmeind Buechegg fusioniert. Hessigkofe liit im Mülitau im Soledurner Mittuland. D Gmeindsflächi umfasst 56,6 % langwirtschaftlichi Flächi, 32,3 % Waud un 11,1 % Sidligsflächi. Nochbergmeine si Bibere, Tscheppech, Mülidorf, Lüterswiu-Gächliwiu u Gossliwiu. Hessigkofe isch zum erschte Mou gnennt worde im Johr 1034 aus Esikouen (1334 Hessenkofen, 1341 Hessikofen). Quälle: Bundesamt für Statistik 2005 De Uusländeraateil isch 2010 bi 2,3 % gläge. 74,6 % vo dr Iiwooner si im Johr 2000 evangelisch-reformiert gsii, 11,7 % römisch-katholisch. Bi dr Nationalrootswaale 2011 hät s das Ergebnis gää: BDP 4,7 %, CVP 5,6 %, EDU 1,6 %, EVP 1,0 %, FDP 24,3 %. GLP 8,9 %, GP 16,7 %, SP 15,3 %, SVP 18,9 %, Suschtigi 3,0 %. Gmeindspresidänt isch dr Stephan Renz (Stand 2012). D Arbetslosigkeit isch im Johr 2011 bi 0,7 % gläge. Bi dr Voukszellig 2000 hei vo dr 248 Iiwohner 99,2 % Dütsch aus Hauptsproch aagää, 0,4 % Französisch u 0,4 % angeri Sproche. Dr hochalemannisch Dialäkt vo Hessigkofe ghört zue dr Dialäkt vo dr Region Soledurn,
Himmelried, elter Himmeried isch e Iiwohnergmein im Bezirk Tierstei im Kanton Soledurn, Schwiiz. Himmelried liit am Südhang vom Homberg über em Chaltbrunnetal. Zue de Gmeind ghööre au no d Wiiler Steffe, Baumgarte un Schindelbode. D Gmeindsflächi umfasst 31,3 % langwirtschaftlichi Flächi, 59,2 % Wald und 9,5 % Sidligsflächi. Himmelried isch zum erschte Mou gnennt worde im Johr 1288 aus in villa Heimenriet (1295 Heimenried, 1466 Hymelried). Quälle: Bundesamt für Statistik 2005 De Uusländeraateil isch 2010 bi 9,9 % gläge. 22,4 % vo dr Iiwooner si im Johr 2000 evangelisch-reformiert gsii, 45 % römisch-katholisch. Bi dr Nationalrootswaale 2011 hät s das Ergebnis gää: BDP 6,2 %, CVP 15,9 %, EDU 0,5 %, EVP 0,3 %, FDP 14,3 %, GLP 7,9 %, GP 10,4 %, SP 17,7 %, SVP 22,5 %, Suschtigi 4,4 %. Gmeindspresidäntin isch d Deborah Fischer-Ahr (Stand 2012). D Arbetslosigkeit isch im Johr 2011 bi 1,8 % gläge. Bi dr Volkszellig 2000 hei vo dr 946 Iiwohner 94,9 % Dütsch als Hauptsproch aagää, 1,2 % Französisch, 0,4 % Italienisch un 3,5 % angeri Sproche. Dr hochalemannisch Dialäkt vo Himmelried ghört zue dr Schwarzbuebeländer Dialäkt, wo zuem Nordweschtschwyzerdütsch ghöre. Himmelried Chilche Gottlieb Loertscher: Die Kunstdenkmäler des Kantons Solothurn, Band III:
Hobel, au Houbel (amtlich Hochwald), isch e Iiwohnergmein im Bezirk Dornegg im Kanton Soledurn, Schwiiz. Hobel isch es Strossedorf uf em Gämpeplateau im Dafeljura. Zue dr Gmeind ghööre au no d Wiiler Herrematt un Diefethal. D Gmeindsflächi umfasst 47,1 % langwirtschaftlichi Flächi, 45 % Wald, 7,7 % Sidligsflächi und 0,1 % suschtigi Flächi. Nochbergmeine si Dornech, Gämpe, Büüre un Seebe im Kanton Soledurn un Duggingen im Kanton Basel-Landschaft. Hobel isch zum erschte Mol gnennt worde im Johr 1225-26 als in villa Honwalt. Quälle: Bundesamt für Statistik 2005 De Uusländeraateil isch 2010 bi 9 % gläge. 24,8 % vo dr Iiwooner si im Johr 2000 evangelisch-reformiert gsii, 48,1 % römisch-katholisch. Bi dr Nationalrootswaale 2011 hät s das Ergebnis gää: BDP 2,3 %, CVP 19,8 %, EDU 0,3 %, EVP 1,5 %, FDP 15,8 %. GLP 6,1 %, GP 15,1 %, SP 16,3 %, SVP 19,4 %, Suschtigi 3,3 %. Gmeindspresidänt isch dr Urs Hubler (Stand 2012). D Arbetslosigkeit isch im Johr 2011 bi 1,3 % gläge. Bi dr Volkszellig 2000 hei vo dr 1124 Iiwohner 97,6 % Dütsch als Hauptsproch aagää, 0,5 % Französisch, 0,5 % Italienisch un 1,4 % angeri Sproche. Dr hochalemannisch Dialäkt vo Hobel ghört zue dr Schwarzbuebeländer
Hufstette-Flüe isch e Iiwohnergmain im Bezirk Dorneck im Kanton Soledurn, Schwiiz. Hufstette-Flüe liit in ere soledurnische Exklave im hintere Laimedal. D Gmain bstoht us dr Ortstdail Hufstette uf 462 m ü. M. un Flüe uf 379 m ü. M. D Gmaindsflächi bstoht us 41,9 % langwirtschaftlichi Flächi, 44,4 % Wald un 13,7 % Sidligsflächi. Nochbergmaine si di soledurnische Metzerle-Mariestai, Bättwyl un Witterschwyl, di basellandschaftliche Ettige un Blaue un s französisch Laime. Hufstette isch zum erschte Mol gnennt worde im Johr 1194 als Huhostetten. Quälle: Bundesamt für Statistik 2005 De Uusländeraadail isch 2010 bi 14,1 % gläge. 29,2 % vo dr Iiwooner si im Johr 2000 evangelisch-reformiert gsii, 41,9 % römisch-katholisch. Bi dr Nationalrootswaale 2011 hät s das Ergebnis gää: BDP 4,6 %, CVP 19,0 %, EDU 0,6 %, EVP 1,0 %, FDP 16,8 %. GLP 5,9 %, GP 9,6 %, SP 16,3 %, SVP 22,6 %, Suschtigi 3,6 %. Gmaindspresidäntin isch d Barbara Hofer (Stand 2012). D Arbetslosigkait isch im Johr 2011 bi 1,8 % gläge. Bi dr Volkszellig 2000 hai vo dr 2717 Iiwohner 92,1 % Dütsch als Hauptsproch aagää, 1,4 % Französisch, 0,7 % Italienisch und 5,8 % angeri Sproche. Dr hochalemannisch Dialäkt vo Hufstette-Flüe ghört zue dr
Houderbank (amtlich Holderbank) isch e Iiwohnergmein im Bezirk Thal im Kanton Soledurn, Schwiiz. Houderbank isch es Strossedorf am Obere Hauestei in ere Taumueude zwische dr erschte u dr zwöite Jurachette. D Gmeindsflächi umfasst 46,3 % langwirtschaftlichi Flächi, 48,4 % Waud, 5,1 % Sidligsflächi und 0,1 % suschtigi Flächi. Nochbergmeine si Langebrugg im Kanton Basel-Landschaft un Egerchinge, Oberbuchste, Bauschtu u Mümliswiu im Kanton Soledurn. Houderbank isch zum erschte Mou gnennt worde im Johr 1226 aus in villa Halderwane. Quälle: Bundesamt für Statistik 2005 De Uusländeraateil isch 2010 bi 10,8 % gläge. 28,4 % vo dr Iiwooner si im Johr 2000 evangelisch-reformiert gsii, 54 % römisch-katholisch. Bi dr Nationalrootswaale 2011 hät s das Ergebnis gää: BDP 5,8 %, CVP 27,4 %, EDU 0,3 %, EVP 0,2 %, FDP 15,9 %. GLP 2,3 %, GP 5,9 %, SP 4,8 %, SVP 30,9 %, Suschtigi 6,7 %. Gmeindspresidänt isch dr Andreas Rüegger (Stand 2012). D Arbetslosigkeit isch im Johr 2011 bi 1,4 % gläge. Bi dr Voukszellig 2000 hei vo dr 589 Iiwohner 95,2 % Dütsch aus Hauptsproch aagää, 0,5 % Französisch u 4,3 % angeri Sproche. Dr hochalemannisch Dialäkt vo Houderbank ghört zue dr Dialäkt vo dr Region Soledurn, wo ähnlich si zum
Horriwiu isch e Iiwohnergmein im Bezirk Wasseramt im Kanton Soledurn, Schwiiz. Horriwiu liit im Soledurner Mittuland amene Nordweschthang über em Öschbach. D Gmeindsflächi umfasst 59,6 % langwirtschaftlichi Flächi, 26,9 % Waud, 13,1 % Sidligsflächi und 0,4 % suschtigi Flächi. Nochbergmeine si Subige im Norde, Hünike im Nordoschte, Ökinge im Weschte, Etzike im Oschte u Drei Hööf im Süde. Horriwiu isch zum erschte Mou gnennt worde im Johr 1264 aus de Horgenwile (1294 Horgunwile, 1341 Horchenwile, 1589 Horchiwyl, 1747 Horriwyl). Quälle: Bundesamt für Statistik 2005 De Uusländeraateil isch 2010 bi 3,5 % gläge. 36,8 % vo dr Iiwooner si im Johr 2000 evangelisch-reformiert gsii, 51,9 % römisch-katholisch. Bi dr Nationalrootswaale 2011 hät s das Ergebnis gää: BDP 4,3 %, CVP 23,8 %, EDU 0,2 %, EVP 1,3 %, FDP 15,4 %. GLP 6,8 %, GP 4,4 %, SP 18,4 %, SVP 24,8 %, Suschtigi 0,6 %. Gmeindspresidänt isch dr Jürg Schibler (Stand 2012). D Arbetslosigkeit isch im Johr 2011 bi 2,0 % gläge. Bi dr Voukszellig 2000 hei vo dr 802 Iiwohner 97,9 % Dütsch aus Hauptsproch aagää, 0,6 % Französisch, 0,5 % Italienisch un 1 % angeri Sproche. Dr hochalemannisch Dialäkt vo Horriwiu ghört zue dr Dialäkt vo dr Region
S' Cafi Irrlicht isch e autonoms Jugendzentrum, wo sich selli Jugendliche uus Schopfe träffe, wo kai Luschd hän, ins Hurlibaus oder in`d Nachtschicht z'goh oder deheige vorrem Ferseh umenader z'hocke. S'isch aber nid nur für'd Schopfemer e wichtige Treffpunkt. Au us de Schwyz und us em Breisgau sind dört oft Lüüt aaztreffe. Bim Irrlicht git's z. B. Pankkonzärtli und 3 Mol i de Wuche e Café, wo me Musik hööre, öbbis trinke und sich mit nette Lüüt unterhalte cha. Trotz etliche Probleme gits des Irrlicht jetz scho sit 1993. Sither hätt au d'Polizei vo Schopfe hin und wieder uf Aaordnung vom Bürgermeischter in d'Bahnhofstraß cho müesse. Eimol im Johr voanstaltet s'Irrlicht au e großes Open-Air im Sängele, s'Holzrock. Dört spiile nid nur Bands us de Region, sondern au bekannti Musikante us de ganze Welt. S'git dört au immer e schönes Programm für d'Kinder. Unter sellerem Link isch'es Programm und alles was ma sonscht wisse will: http://www.irrlicht.org/ Unter sellem Link chamme sich über s'Holzrock Open-Air informiere: http://www.holzrock.de/
Hopperschte isch e Iiwohnergmein im Bezirk Läbere im Kanton Soledurn, Schwiiz. Hopperschte liit im Soledurner Mittuland im Tau vor Siggere. D Gmeindsflächi umfasst 52,2 % langwirtschaftlichi Flächi, 31,6 % Waud, 15,4 % Sidligsflächi u 0,7 % suschtigi Flächi. Nochbergmeine si Günschbrg, Kammersrohr, Flumetau u Riedhouz im Kanton Soledurn un Attiswiu im Kanton Bärn. Hopperschte isch zum erschte Mou gnennt worde im Johr 1201 aus Huopelstorff (1374 Hupolstron, 1399 Hupelstrin, 1500 Huppolstorff, 1508 Hupelstorf, 1555 Hupperstorff). Quälle: Bundesamt für Statistik 2005 De Uusländeraateil isch 2010 bi 7 % gläge. 35,4 % vo dr Iiwooner si im Johr 2000 evangelisch-reformiert gsii, 46,5 % römisch-katholisch. Bi dr Nationalrootswaale 2011 hät s das Ergebnis gää: BDP 4,0 %, CVP 25,6 %, EDU 0,7 %, EVP 0,6 %, FDP 18,0 %, GLP 8,1 %, GP 5,8 %, SP 15,3 %, SVP 18,8 %, Suschtigi 3,3 %. Gmeindspresidänt isch dr Albert Studer (Stand 2012). D Arbetslosigkeit isch im Johr 2011 bi 1,7 % gläge. Bi dr Voukszellig 2000 hei vo dr 664 Iiwohner 98 % Dütsch aus Hauptsproch aagää, 0,6 % Französisch, 0,2 % Italienisch un 1,2 % angeri Sproche. Dr hochalemannisch Dialäkt vo Hopperschte ghört zue dr Dialäkt vo dr Region Soledurn, wo ähnlich si
Hünike isch e Iiwohnergmein im Bezirk Wasseramt im Kanton Soledurn, Schwiiz. Hünike liit uf ere Grundmoräne im südliche Soledurner Mittuland. D Gmeindsflächi umfasst 76,2 % langwirtschaftlichi Flächi, 15,8 % Waud u 7,9 % Sidligsflächi. Nochbergmeine si Subige im Norde, Horriwiu im Südweschte un Etzike im Oschte. Hünike isch zum erschte Mou gnennt worde im Johr 1263/64 aus de Hunnechoven. Quälle: Bundesamt für Statistik 2005 De Uusländeraateil isch 2010 bi 0 % gläge. 22,4 % vo dr Iiwooner si im Johr 2000 evangelisch-reformiert gsii, 68,7 % römisch-katholisch. Bi dr Nationalrootswaale 2011 hät s das Ergebnis gää: BDP 2,3 %, CVP 21,4 %, EDU 0,0 %, EVP 0,0 %, FDP 28,4 %. GLP 3,3 %, GP 8,3 %, SP 21,9 %, SVP 8,5 %, Suschtigi 6,0 %. Gmeindspresidänt isch dr Daniel Nützi (Stand 2012). D Arbetslosigkeit isch im Johr 2011 bi 0,8 % gläge. Bi dr Voukszellig 2000 hei vo dr 67 Iiwohner 98,5 % Dütsch aus Hauptsproch aagää un 1,5 % angeri Sproche. Dr hochalemannisch Dialäkt vo Hünike ghört zue dr Dialäkt vo dr Region Soledurn, wo ähnlich si zum Bärndütsch. Commons: Hüniken – Sammlig vo Multimediadateie Informatione über Hünike uf dr Siite vom Kanton (Site cha nüme abgrüeft wärde; Suche
S Romanes-Wort Porajmos (au Porrajmos, dütsch: „s Verschlinge“) bezäichnet dr Völkermord an de öiropäische Roma in dr Zit vom Nazionalsozialismus. Es isch dr Höhepunkt von ere lange Gschicht vo Diskriminierig und Verfolgig gsi. Mä wäiss nit, wievil Opfer es gee het. Es git groossi Underschiid bi de Schetzige, aber d Zaal isch säggsstellig. Wie dr Völkermord an de Juude (Shoa) häi d Nazi brobiert, alli Roma z vernichde. Es het im Nazi-Dütschland Erfassigsinstanze gee – im Altriich si die e Verbund us 'wüsseschaftlige' und kriminalpolizeilige Guetachter gsi, in de bsetzte Gebiet vilmol jeede wo s em aachoo isch – wo Lüt as „Zigüüner“ iigstueft häi, und jeede, wo in die Kategorii gfalle isch, het grundsätzlig chönne vernichdet wärde. D Grundlaag drfür isch die rassistischi Dütig vo de Aaghöörige vo dr Minderhäit as „fremdrassigi“ „geboreni Asoziali“ gsi. „Zigüüner“ si Opfer vom ene „dobblede“ Rassismus gsi, vom ethnische und vom soziale. Innerhalb vom Dütsche Riich het mä vor allem „Zigüünermischling“ verfolgt und vernichdet, wo sässhaft gsi si. Vom Februar 1943 aa isch e groosse Däil bo de Roma, wo im Dütsche Riich gläbt häi, in s Vernichdigslaager Auschwitz-Birkenau deportiert worde. Au us de bsetzte westöiropäische Gebiet, het mä Roma dört aane verschleppt.